Зоя Васільеўна Асмалоўская

Зоя Васільеўна Асмалоўская (, Орша, цяпер Віцебская вобласць, Беларусь — ) —  савецкая і беларуская актрыса тэатра і кіно. Заслужаная артыстка БССР (1982).

 Біяграфія 
Нарадзілася 1 сакавіка 1928 года ў Оршы. У школе Зоя выконвала ролі ў драматычным гуртку, але да таго часу, як Асмалоўская паступіла ў інстытут, яна хацела ў будучым быць настаўнікам рускай мовы і літаратуры.

У 1952 годзе скончыла Беларускі дзяржаўны тэатральна-мастацкі інстытут.

Амаль усё жыццё Зоі Асмалоўскай непасрэдна мае сувязь з Мінскам, калі не лічыць час эвакуацыі падчас Вялікай Айчыннай вайны і двух гадоў яе жыцця пасля заканчэння інстытута. Гэтыя два гады Асмалоўская працавала ў Гродзенскім абласным драматычным тэатры; там яна пазнаёмілася са сваім будучым мужам Юрыем Сідаравым.

Дачка — Алена Сідарава — актрыса Нацыянальнага акадэмічнага тэатра імя Янкі Купалы.

Таксама Зоя Васільеўна ўдзельнічала ў тэле- і радыёпастаноўках.

З 14 верасня 1954 года працавала ў Нацыянальным акадэмічным драматычным тэатры імя М. Горкага.

Памерла 30 красавіка 2012 года ў Мінску.

 Творчасць 
Ад сваіх педагогаў Дз. Арлова і Б. Мардвінава ўспрыняла ўрокі арганічнага жыцця ў вобразе, натуральнага ўнутранага пераўвасаблення ў псіхалагічны свет персанажа, што і характарызуе створаныя ёю ролі. Актрыса востра адчувала характарную адметнасць і эмацыянальны стан душы сваіх гераінь.

 Ролі ў тэатры 
 «Порт-Артур» І. Ф. Папова і А. М. Сцяпанава — Вара
 «Гады падарожжаў» А. М. Арбузава — Ніна
 «Мяшчане» М. Горкага — настаўніца Цвятаева
 «Каменнае гняздо» Х. Вуаліёкі — Марта
 «Барабаншчыца» А. Д. Салынскага — Марта Шродэр
 «І адзін у полі воін» Ю. Дольд-Міхайліка — Лора
 «Іркуцкая гісторыя» А. М. Арбузава — Ларыса
 «Улада цемры» Л. М. Талстога — Акуліна
 «Акіян» А. Штэйна — госця
 «Праводзіны белых начэй» В. Ф. Панова — жонка брата
 «Пад адным небам» А. Маўзона — Людміла
 «У дзень вяселля» В. С. Розава — Нюра
 «Іван ды Мар’я» В. А. Гольдфельда — зямелька-Матушка
 «Вяселле на ўсю Еўропу» А. Арканава, Г. Горына — буфетчыца
 «Снежная каралева» Е. Л. Шварца — бабуля

 Фільмаграфія 
 1970 — Крушэнне імперыі
 1972 — Вось і лета прайшло… — цырульнік             
 1973 — Хлеб пахне порахам
 1974 — Апошняе лета дзяцінства — жонка інжынера Зіміна
 1974 — Сяргееў шукае Сяргеева — Галіна Паўлаўна, суседка
 1975 — Надзейны чалавек (2 серыя)
 1978 — Абочына — жонка Валовіча

 Літаратура 

 Асмалоўская Зоя Васілеўна // Культура Беларусі: энцыклапедыя: у 6 т. / рэдкал.: Т. У. Бялова (гал. рэд.) [і інш.]. — Мінск: БелЭн імя П. Броўкі, 2010. — Т. 1: А-Б. — С. 291.
 Асмалоўская Зоя Васілеўна // Памяць: Орша. Аршанскі раён: гісторыка-дакументальныя хронікі гарадоў і раёнаў Беларусі: у 2 кн. / рэдкал.: Г. П. Пашкоў (гал. рэд.) [і інш.]; склад. Т. Г. Ігнацьева [і інш.]; мастак Э. Э. Жакевіч. — Мінск: БелЭн, 2000. — Кн. 2. — С. 418.
 Бур’ян, Б. І. Асмалоўская Зоя Васілеўна / Б. І. Бур’ян // Тэатральная Беларусь: энцыклапедыя: у 2 т. / рэдкал.: Г. П. Пашкоў (гал. рэд.) [і інш.]. — Мінск: БелЭн, 2002. — Т. 1: А-К. — С. 62.

 Спасылкі 
 Зоя Осмоловская  на сайте Belactors


Катэгорыя:Актрысы Беларусі
Катэгорыя:Актрысы XX стагоддзя
Катэгорыя:Актрысы XXI стагоддзя